CELEX: 31994R3059
Language: ro
Date: 1994-12-15 00:00:00
Title: Regulamentul (CE) nr. 3059/94 al Comisiei din 15 decembrie 1994 de modificare a anexelor I, II și III la Regulamentul (CEE) nr. 2377/90 al Consiliului de instituire a unei proceduri comunitare pentru stabilirea limitelor maxime de reziduuri de medicamente de uz veterinar în alimentele de origine animală (Text cu relevanță pentru SEE)

03/Volumul 16
            
            
               RO
            
            
               Jurnalul Ofícial al Uniunii Europene
            
            
               57
            
         31994R3059
   
               L 323/15
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 3059/94 AL COMISIEI
   
   din 15 decembrie 1994
   de modificare a anexelor I, II și III la Regulamentul (CEE) nr. 2377/90 al Consiliului de instituire a unei proceduri comunitare pentru stabilirea limitelor maxime de reziduuri de medicamente de uz veterinar în alimentele de origine animală
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 2377/90 al Consiliului din 26 iunie 1990 de instituire a unei proceduri comunitare pentru stabilirea limitelor maxime de reziduuri de medicamente de uz veterinar în alimentele de origine animală (1), astfel cum a fost modificat ultima dată prin Regulamentul (CE) nr. 2703/94 al Comisiei (2), în special articolele 7 și 8,
   întrucât, în conformitate cu Regulamentul (CEE) nr. 2377/90, este necesar ca limitele maxime de reziduuri de medicamente de uz veterinar să fie stabilite progresiv pentru toate substanțele farmacologic active utilizate în Comunitate în medicamentele de uz veterinar care urmează să fie administrate animalelor de la care se obțin produse alimentare;
   întrucât limitele maxime de reziduuri nu pot fi stabilite decât după examinarea, de către Comitetul pentru medicamentele de uz veterinar, a tuturor informațiilor pertinente privind securitatea reziduurilor substanței în cauză pentru consumatorul de alimente de origine animală și impactul reziduurilor asupra prelucrării la scară industrială a produselor alimentare;
   întrucât este necesar ca, în momentul stabilirii limitelor maxime pentru reziduurile de medicamente de uz veterinar prezente în alimentele de origine animală, să se determine speciile de animale la care aceste reziduuri pot fi prezente, nivelurile autorizate pentru fiecare dintre tipurile de carne obținută de la animalul tratat (produse de analizat) și natura reziduului pertinent pentru controlul reziduurilor (tipul de reziduu);
   întrucât, în conformitate cu legislația comunitară în materie, pentru controlul reziduurilor este necesar să fie stabilite limite maxime ale reziduurilor pentru produsele de analizat și anume ficatul sau rinichii; întrucât ficatul și rinichii sunt adesea extrași din carcasele care fac obiectul unor schimburi internaționale și din această cauză este important, de asemenea, să fie stabilite valori limită pentru țesuturile musculare sau adipoase;
   întrucât, în cazul medicamentelor de uz veterinar ce urmează a fi administrate păsărilor ouătoare, animalelor cu lapte sau albinelor, este, de asemenea, necesar să fie stabilite valorile limită pentru ouă, lapte sau miere;
   întrucât este necesar ca levamisolul să fie reinserat în anexa I la Regulamentul (CEE) nr. 2377/90;
   întrucât este necesar ca estradiol-176 să fie reinserat în anexa II la Regulamentul (CEE) nr. 2377/90;
   întrucât este necesar ca gonadotrofina extrasă din ser de iapă gravidă să fie reinserată în anexa II la Regulamentul (CEE) nr. 2377/90; întrucât, prin extrapolarea datelor științifice, este necesar ca acest clasament din anexa II să se aplice tuturor speciilor de animale de la care se obțin produse alimentare;
   întrucât, pentru ca studiile științifice să fie duse la bun sfârșit, este necesar ca spectinomicina să fie reinserată în anexa III la Regulamentul (CEE) nr. 2377/90;
   întrucât este necesar să fie prevăzut un termen de șaizeci de zile înainte de intrarea în vigoare a prezentului regulament pentru a permite statelor membre să procedeze, în conformitate cu dispozițiile prezentului regulament, la toate adaptările necesare în cazul autorizațiilor de punere în circulație a medicamentelor de uz veterinar în cauză acordate în temeiul Directivei 81/851/CEE a Consiliului (3), astfel cum a fost modificată ultima dată prin Directiva 93/40/CEE (4);
   întrucât măsurile prevăzute în prezentul regulament sunt conforme cu avizul Comitetului pentru adaptarea la progresul tehnic a directivelor de eliminare a barierelor tehnice în schimburile comerciale în sectorul medicamentelor de uz veterinar,
   ADOPTĂ PREZENTUL REGULAMENT:
   Articolul 1
   Anexele I, II și III din Regulamentul (CEE) nr. 2377/90 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a șaizecea zi de la data publicării în Jurnalul Oficial al Comunităților Europene.
   
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 15 decembrie 1994.
      
         
            Pentru Comisie
         
         Martin BANGEMANN
         
         
            Membru al Comisiei
         
      
   
   
      (1)  JO L 224, 18.8.1990, p. 1.
   
      (2)  JO L 287, 8.11.1994, p. 19.
   
      (3)  JO L 317, 6.11.1981, p. 1.
   
      (4)  JO L 214, 24.8.1993, p. 31.
   ANEXĂ
   A.   Anexa I se modifică după cum urmează:
   
               2.
            
            
               Medicamente antiparazitare
            
         
               2.1.
            
            
               Substanțe cu acțiune asupra endoparaziților
            
         
               2.1.3.
            
            
               Tetrahidroimidazoli (imidazoltiazoli)
            
         
      
                  Substanță(e) farmacologic activă(e)
               
               
                  Tip de reziduu
               
               
                  Specii de animale
               
               
                  LMR
               
               
                  Produs de analizat
               
               
                  Alte dispoziții
               
            
                  
                              „2.1.3.1.
                           
                           
                              Levamisol
                           
                        
               
                  Levamisol
               
               
                  Bovine, porcine, ovine, păsări de curte
               
               
                  10 μg/kg
                  100 μg/kg
               
               
                  Mușchi, rinichi, grăsime,
                  Ficat”
               
               
                   
               
            
   B.   Anexa II se modifică după cum urmează:
   
               2.
            
            
               Compuși organici
            
         
      
                  Substanță(e) farmacologic activă(e)
               
               
                  Specii de animale
               
               
                  Alte dispoziții
               
            
                  
                              „2.10.
                           
                           
                              Gonadotrofina extrasă din ser de iapă gravidă
                           
                        
               
                  Toate speciile de animale de la care se obțin produse alimentare
               
               
                   
               
            
                  
                              2.11.
                           
                           
                              Estradiol-176
                           
                        
               
                  Toate speciile de animale de la care se obțin produse alimentare
               
               
                  Numai pentru utilizare terapeutică și zootehnică”
               
            
   C.   Anexa III se modifică după cum urmează:
   
               1.
            
            
               Agenți antiinfecțioși
            
         
               1.2.
            
            
               Antibiotice
            
         
               1.2.5.
            
            
               Aminoglicozide
            
         
      
                  Substanță(e) farmacologic activă(e)
               
               
                  Tip de reziduu
               
               
                  Specii de animale
               
               
                  LMR
               
               
                  Produs de analizat
               
               
                  Alte dispoziții
               
            
                  
                              „1.2.5.1.
                           
                           
                              Spectinomicina
                           
                        
               
                  Spectinomicina
               
               
                  Bovine, porcine, păsări de curte
               
               
                  5 000 μg/kg
               
               
                  Rinichi
               
               
                  Valorile provizorii ale LMR expiră la 1 iulie 1998”
               
            
                  2 000 μg/kg
               
               
                  Ficat
               
            
                  300 μg/kg
               
               
                  Mușchi
               
            
                  500 μg/kg
               
               
                  Grăsime
               
            
                  Bovine
               
               
                  200 μg/kg
               
               
                  Lapte